**Szóbeli vizsgarész értékelési útmutató**

###### Tartalom 24 pont

* Fogalmak ismerete
  + nem megfelelő 0 pont
  + a fogalmak ismeretében kisebb tévedések fordulnak elő 2 pont
  + megfelelő 4 pont
* Fogalmak definiálása, alkalmazása
  + nem megfelelő 0 pont
  + alkalmazásában apró tévedések, hibák fordulnak elő 2 pont
  + teljes körű fogalommeghatározás és alkalmazás 4 pont
* Tartalmi kifejtés, elvek folyamatok ismerete
  + a témakör egy pontját sem tudja kifejteni 0 pont
  + a témakör egy-két pontját tudja csak kifejteni 2 pont
  + a tétel egy pontja kivételével kifejti azt, de hiányosan 4 pont
  + a témakör minden pontját kifejti kisebb hiányossággal 6 pont
  + a témakör minden pontját jól kifejti 8 pont
* Elvek, folyamatok alkalmazása
  + a tételhez tartozó elveket, folyamatokat nem tudja alkalmazni 0 pont
  + a tételhez tartozó elveket, folyamatokat csak részben tudja alkalmazni 2 pont
  + a tételhez tartozó elveket, folyamatokat tudja alkalmazni 4 pont
* Összefüggések értelmezése
  + nem a megadott témáról beszél 0 pont
  + csak a témakör periférikus elemeire tér ki 1 pont
  + a témakör lényeges elemeit tárgyalja, de az összefüggések hiányosak 2 pont
  + a tárgyalt témakörben az összefüggéseket jól látja 4 pont

###### Felépítés 3 pont

* Felépítettség, időbeosztás
  + nincs érdemi felelet, jelentős időzavarba kerül, elvész a részletekben 0 pont
  + feleletével kicsúszik az időkeretből, vagy túlságosan besűríti mondanivalóját 1 pont
  + látja a súlypontokat, de nem fejti ki eléggé a mondanivalóját 2 pont
  + logikusan felépített felelet, kihasználja az időkeretet 3 pont

###### Előadás, szaknyelv 3 pont

* Előadás, szaknyelv
  + felületes, pontatlan, szakszerűtlen 0 pont
  + pontatlan, zavaros, de jelzésre javít 1 pont
  + kisebb bizonytalansággal történő előadásmód, önállóan javít 2 pont
  + egyértelmű, követhető előadásmód, pontos, szakszerű 3 pont

**Minta tétel a Hálózati ismeretek témakörből**

**Fizikai és logikai címzés**

Ismertesse a fizikai és a logikai cím fogalmát, felépítését, jellemzőit! Ismertesse az alhálózati maszk felépítését, használatát, jelentőségét! Mutassa be az IPv4 címosztályokat! Mutassa be a privát IPv4-címeket és adjon példát privát IPv4-címre!

Ismertesse az alapértelmezett átjáró fogalmát, jelentőségét!

***Szempontok a tartalom rész értékeléséhez***

* + A fizikai és logikai címek fogalma.
  + A fizikai cím felépítése, jellemzői: 48 bit, nem hierarchikus, első 24 bit gyártói rész, második 24 bit egyedi azonosítás, egyedi azonosítás, stb.
  + Az IPv4-es cím felépítése, jellemzői: 32 bit, hierarchikus, címosztályok, hálózatazonosító és gépazonosító rész, helyi hálózaton belül egyedi, stb.
  + Alhálózati maszk felépítése, jellemzői: 32 bit, elején 1 értékű bitek: hálózatazonosító rész, utána 0 értékű bitek: gépazonosító rész
  + Címosztályok felsorolása, jellemzői (első oktett értéke, alapértelmezett alhálózati maszk)
  + Privát IPv4 címek jelentősége, példa privát IPv4-címre
  + Alapértelmezett átjáró fogalma, jelentősége: a forgalmat helyi hálózatról a távoli hálózatok eszközeihez irányítja, leggyakrabban egy forgalomirányító

**Minta tétel a Programozás témakörből**

**Programozási tételek**

Ismertesse programozási tételek szerepét és fajtáit! Válasszon ki egy szélsőértékkeresési algoritmust és mutassa be, hogy melyik programozási tételcsoportba tartozik! Magyarázza el a választott szélsőértékkeresési algoritmus működését! Mutassa be megvalósítását egy algoritmusleíró eszköz, vagy egy rövid programrészlet segítségével!

***Szempontok a tartalom rész értékeléséhez***

* + Programozási tételek szerepe (tipizálható részfeladatok megoldása).
  + Programozási tételek fajtái (egy sorozathoz egy értéket rendelő tételek, egy sorozathoz egy sorozatot rendelő tételek, egy sorozathoz több sorozatot rendelő tételek, több sorozathoz egy sorozatot rendelő tételek).
  + Kiválasztott szélsőértékkeresési algoritmus (minimum- vagy maximumkeresés) csoportba sorolása.
  + Kiválasztott szélsőértékkeresési algoritmus működésének magyarázata (leírása).
  + Kiválasztott szélsőértékkeresési algoritmus megvalósításának bemutatása algoritmusleíró eszközzel vagy rövid programrészlet segítségével.